KTIS เศร้า กำไรปี 58 อยู่ที่ 729.95 ลบ. ลดลง 47% ยังแจกปันผล 0.10 บ./หุ้น
KTIS เศร้า กำไรปี 58 อยู่ที่ 729.95 ลบ. ลดลง 47% จากปีก่อนมีกำไร 1.37 พันลบ. หลังรายได้ลดลง ยังแจกปันผล 0.10 บ./หุ้น XD 29 เม.ย.59 กำหนดจ่ายปันผล 18 พ.ค.นี้
23 ก.พ. 2559

บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 729.95 ล้านบาท หรือมีกำไรสุทธิ 0.19 บาทต่อหุ้น ลดลง 47% จากช่วงเดียวกันของปีก่อนที่มีกำไรสุทธิ 1.37 พันล้านบาท หรือมีกำไรสุทธิ 0.38 บาทต่อหุ้น
ทั้งนี้ผลการดำเนินงานในช่วงดังกล่าวที่มีกำไรลดลงเนื่องจากรายได้จากการขายเยื่อกระดาษฟอกขาวจากชานอ้อนลดลง 18.3% จากปริมาณส่งออกเยื่อกระดาษลดลง อีกทั้งรายได้ธุรกิจเอทานอลลดลง
ขณะเดียวกันบริษัทมีรายได้อื่นในปี 58 อยู่ที่ 128.3 ล้านบาท ลดลง 100.3 ล้านบาท หรือลดลง 43.9% จาก 228.6 ล้านบาท ในปี 57 เนื่องจากค่าสิทฑิขายน้ำตาลโควต้า ข และกำไรที่เกิดขึ้นจากส่วนลดรับจากการโอนสิทธิลูกหนี้ชาวไร่ในปี 58 ลดลง 
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 29 เม.ย. 2559 และกำหนดจ่ายเงินปันผลในวันที่ 18 พ.ค. 2559